उधर, शुक्रवार को सेहरामऊ दक्षिणी के गांव जलालनगर निवासी नरेंद्र कुमार (30) शादी समारोह से शामिल होकर सुबह करीब साढे़ दस बजे बाइक से घर लौट रहे थे। आरसी मिशन स्थित परियोजना के सामने डीसीएम ने बाइक को टक्कर मार दी। बाइक चला रहे नरेंद्र की मौके पर ही मौत हो गई, जबकि बाइक सवार उनका साथी राजाराम निवासी गांव रामखेड़ा थाना कांट घायल हो गया। घायल को जिला अस्पताल में भर्ती कराया गया है। पुलिस ने डीसीएम को कब्जे में लेकर चालक को हिरासत में ले लिया है। इसके अलावा थाना जलालाबाद के गांव नबी नगर निवासी धर्मेंद्र की पत्नी अनीता अपने मायके कलक्टरगंज गई हुई थी। उसके साथ दो साल का लवि भी गया था। लबि घर के बाहर सड़क पर खेल रहा था। इसी दौरान इधर से गुजरी जीप ने उसे टक्कर मार और फरार हो गया। घायल बच्चे दम तोड़ दिया। पुलिस ने उसके शव को पोस्टमार्टम के लिए भेजा है। बच्चे की मौत से मां का रो-रो कर बुराहाल है। इसके अलावा एक अन्य दुर्घटना में नीरज (21) निवासी हवनपुर जिला मधेपुर (बिहार) गंभीर रूप से घायल हो गया। बताया जाता है कि नीरज ट्रेन से गिरकर घायल हुआ है, उसे जिला अस्पताल में भर्ती कराया गया है।